ดัชนีเชื่อมั่นมี.ค.สูงสุดใน5ปี
ดัชนีเชื่อมั่นธุรกิจเดือน มี.ค. แตะ 53.3 สูงสุดในรอบ 5 ปี แต่แนวโน้ม 3 เดือนลดลงเล็กน้อยสะท้อนภาคธุรกิจยังเชื่อมั่นเศรษฐกิจ  คาดการณ์เงินเฟ้อปีนี้ที่ 2.1%
3 เม.ย. 2561

ดัชนีเชื่อมั่นธุรกิจเดือน มี.ค. แตะ 53.3 สูงสุดในรอบ 5 ปี แต่แนวโน้ม 3 เดือนลดลงเล็กน้อยสะท้อนภาคธุรกิจยังเชื่อมั่นเศรษฐกิจ  คาดการณ์เงินเฟ้อปีนี้ที่ 2.1%ธนาคารแห่งประเทศไทย (ธปท.) รายงานดัชนีความเชื่อมั่นทางธุรกิจในเดือน มี.ค.นี้ ว่า ดัชนีเพิ่มขึ้นจาก 51.4 ในเดือนก่อนมาอยู่ที่ 53.3 สูงสุดนับตั้งแต่เดือน พ.ค. 2556 โดยเป็นการปรับดีขึ้นในทุกองค์ประกอบทั้งในกลุ่มผู้ประกอบการภาคการผลิตและภาคที่มิใช่การผลิต โดยกลุ่มผู้ผลิตมีความเชื่อมั่นด้านการผลิตและคำสั่งซื้อเพิ่มขึ้นมากตามอุปสงค์จากต่างประเทศที่ขยายตัวดีและอุปสงค์ในประเทศที่ทยอยปรับดีขึ้น โดยเฉพาะในกลุ่มเคมีและปิโตรเลียมและยางและพลาสติกกระดาษ อาหารและเครื่องดื่ม รวมถึงเครื่องใช้ไฟฟ้าอย่างไรก็ดี ดัชนีในอีก 3 เดือนข้างหน้าดัชนีความเชื่อมั่นลดลง แต่ยังคงอยู่เหนือระดับ 50 สะท้อนว่าธุรกิจยังมีความเชื่อมั่นต่อการขยายตัวของเศรษฐกิจทั้งนี้ ความเชื่อมั่นลดลงจากเดือนก่อนในเกือบทุกองค์ประกอบยกเว้นด้านการลงทุนที่อยู่ในระดับสูงสุดในรอบ 5 ปี โดยผู้ประกอบการในภาคการผลิตมีความเชื่อมั่นลดลงในด้านการผลิตและผลประกอบการ  แต่ยังสูงกว่าระดับ 50 ทั้งสองด้าน โดยเฉพาะในกลุ่มผู้ผลิตเหล็กตามคาดการณ์ว่ายอดขายจะลดลงส่วนหนึ่งอาจเป็นผลจากความกังวลที่สหรัฐปรับขึ้นภาษีนำเข้าเหล็กและอะลูมิเนียมขณะที่ความเชื่อมั่นของผู้ประกอบการในภาคที่มิใช่การผลิตลดลง ในกลุ่มอสังหาริมทรัพย์และก่อสร้างคาดว่าเป็นผลจากการเข้าสู่ช่วงฤดูฝนที่ปริมาณการก่อสร้างมีแนวโน้มลดลงอย่างไรก็ดี ความเชื่อมั่นด้านต้นทุนอนาคตมีแนวโน้มลดลง สะท้อนว่าต้นทุนการผลิตน่าจะสูงขึ้น ทั้งนี้ คาดการณ์เงินเฟ้อในอีก 12 เดือนข้างหน้าใกล้เคียงเดิมที่ 2.1%